«Fifty Shades of Grey»-traileren er her
Etter at trilogien til E.L James tok verden med storm, tok det ikke lang tid før det ble snakk om en mulig filmatisering. Universal Pictures sikret seg filmrettighetene, og filmen har premiere 14. februar neste år. Dakota Johnson spiller Anastasia Steele, mens Jamie Dornan spiller den mystiske Christian Grey. For fire dager siden la Beyoncé ut en 15-sekunder lang video på Instagram, som startet rykter om hvorvidt hun har en del i filmen og skal bidra med soundtracket. I videoen hører vi Beyoncés stemme i en tungpustet, sakte versjon av hennes egen låt «Crazy in Love», og mange tok dette som et hint om at hun vil dukke opp i filmen. Torsdag kom den første offisielle traileren ut, som bekreftet at Beyoncé har soundtracket til filmen - en ny versjon av sangen som hun laget med det som ble hennes ektemann, Jay Z.
Den første filmen basert på «Fifty Shades of Grey», skrevet av E.L James, kommer til neste år. Men allerede nå er traileren her.